b'\n_START_ARTICLE_\nKodeljevo\n_START_SECTION_\nJavni potni\xc5\xa1ki promet\n_START_PARAGRAPH_\nPredel je s centrom Ljubljane povezan z rednimi mestnimi avtobusnimi linijami \xc5\xa1t. 5, N5, 9 in 13.\n_START_SECTION_\nZgradbe in objekti\n_START_PARAGRAPH_\nNa Kodeljevem ima sede\xc5\xbe Fakulteta za \xc5\xa1port v Ljubljani, poleg pa se nahaja \xc5\xa1e \xc5\xa0portni park Kodeljevo s kopali\xc5\xa1\xc4\x8dem in grad Kodeljevo. Ob Ljubljanici stoji cerkev Sv. Terezije. Na podro\xc4\x8dju Kodeljevega ima svoj \xc5\xa1olski okoli\xc5\xa1 Osnovna \xc5\xa1ola Ketteja in Murna, ki je dobila ime po pesnikih Dragotinu Ketteju in Josipu Murnu. Pesnika slovenske moderne sta \xc5\xbeivela in mlada umrla v bli\xc5\xbeini Kodeljevega, v Cukrarni na Poljanah.\n_START_SECTION_\nIzvor imena\n_START_PARAGRAPH_\nPredel je dobil ime po dru\xc5\xbeini Codellijev, ki je imela na tem obmo\xc4\x8dju nekdaj v lasti ve\xc4\x8dja posestva.'